MAŠKARE, ČA MOGU MAŠKARE...

Doba veselog, nasmijanog i šarenog karnevala je iza nas, a zadnji je dan u našoj školi protekao "namaškaran". Bilo je tu princeza, vila, super heroja, klaunova, političara...

Učenici nižih razreda su se ipak najviše nasmijali i dobro proveli jer je taj utorak, 17. veljače, u školu došao mađioničar Magic Albin. Mađioničar je u svoj show uključio i djecu te je svojim trikovima nasmijao čak i njihove učiteljice i učitelje. Na kraju showa stvorio je pravog zeca kojeg su svi učenici pomilovali.

Nakon mađioničarskog showa, u višenamjenskom prostoru škole, upriličen je za učenike od 1. do 4. raz. karnevalski bal uz ples, igre, animaciju i izbor kralja i kraljice bala. Sve su to pripremile knjižničarka Tijana i učiteljica Jasna A. Žiri u sastavu Španjolke Linde, Shakire - Lare i Indijanke Gaie (učenice 5.b raz.) izabrao je za kraljicu bala klaunicu Martinu Dujak iz 4. a raz., a za kralja perilicu rublja, četvrtaša Ronana Krebela. Kralj i kraljica okrunjeni su krunama, odjenuli su plašteve i osvojili lijepe darove. Uz puno smijeha i dobrog raspoloženja, u našoj Rivareli zaključen je i ovogodišnji karneval